Source: http://eii.ong/la-topoloveni-jandarmeria-romana-a-aplicat-legea/
Timestamp: 2019-11-21 06:00:20+00:00

Document:
La Topoloveni Jandarmeria Română a aplicat legea < Evolutie in Institutie
În România de astăzi, dreptul la liberă exprimare există doar pe hartie. Majoritatea instituțiilor din țara noastră încalcă acest drept fundamental după bunul plac, iar Asociația Evoluție în Instituție (EII) a atras în repetate rânduri atenția asupra numeroaselor cazuri în care Jandarmeria a încălcat acest drept, cazuri la care am fost martori sau le-am documentat ulterior. Pentru încălcarea dreptului la liberă exprimare, garantat de Constituția României, în ultimii 30 de ani au fost folosite, în primul rând, autoritatea primarului localității și forța Jandarmeriei Române. Tocmai de aceea asociația noastră a demarat în decembrie 2018 un proiect prin care promovează ideea dizolvării Jandarmeriei Române (#DizolvămJandarmeria), pe modelul altor țări europene precum Austria și Belgia. În urma experiențelor avute cu instituțiile care limitează dreptul la liberă exprimare, ne simțim nevoiți să solicităm înființarea de urgență a unei autorități naționale care să verifice și, după caz, să și penalizeze instituțiile și persoanele care încalcă acest drept.
Noi, EII, considerăm că există un conflict între Constituție și Legea Jandarmeriei, cât și decizia recentă a ICCJ privind art. 3 din legea 60/1991. Articolul 30 aln. 1 din Constituția României garantează că: ”Libertatea de exprimare a gândurilor, a opiniilor sau a credinţelor şi libertatea creaţiilor de orice fel, prin viu grai, prin scris, prin imagini, prin sunete sau prin alte mijloace de comunicare în public, sunt inviolabile”. Decizia 19* din toamna trecută (15.10.2018) a ICCJ a interzis practic orice protest spontan, ”nedeclarat”, și în așa fel a golit de conținutul art. 3 din legea 60/1991*.
În acest fel protestatarii de la Topoloveni se aflau în același timp sub acoperirea Constituției și în afara legii.
După ce tu, ca protestatar, ai intrat în acest fel în ilegalitate, Jandarmeria Română face uz de articolul 35 din legea 550/2004 (Legea Jandarmeriei)* care îi permite să ridice din stradă și să conducă la secție orice persoană care săvârșește ceea ce este numit in mod neclar pur și simplu ”fapte ilegale”.
Noi, EII, considerăm că art. 3 din legea 60/1991, precum și decizia ICCJ de anul trecut sunt legi, respectiv decizii bazate pe legi datând dintr-un alt secol, și chiar precedând Constituția, cum este cazul legiii 60 a Adunărilor Publice, care nu au fost evaluate în context contemporan. Ele sunt depășite de forme moderne de protest care nu au de-a face cu ”organizator”, cum spune acum legea. Așa cum am văzut în ultimii ani, Jandarmeria identifică arbitrar ”organizatori” de protest și, pe baza acestei legi, insistă să împartă amenzi sau chiar să deschidă dosare penale, deși vorbim aici, în cazuri precum recentele proteste din Topoloveni și Târgu Mureș, despre proteste cărora li se alătură spontan cetățeni care vor să își exprime opinia și care, deși pare foarte greu de înțeles pentru angajații Jandarmeriei Române, pur și simplu nu au un organizator.
Art. 35 din lege 550/2004, ca și decizia 19 a ICCJ din 15 octombrie 2018, au fost folosit într-un mod care a adus la situația a încadrarii în flagrant al unui drept constituțional.
EII-Evoluție în Instituție va face tot posibilul pentru a contesta la Curtea Constituțională Decizia 19 din 15-10-2018 a Înaltei Curți de Casație și Justiție, pentru că în acest caz aceasta din urmă și-a depășit atribuțiile și a eliminat complet un articol din legea adunărilor publice. De asemenea solicitam tuturor organele abilitate să analizeze Legea Jandarmeriei și să conteste la CCR formulări neclare care pot conduce la abuzuri și încălcarea drepturilor fundamentale.
În lipsa unei verificări a constituționalitații acestor legi, plângerile penale împotriva jandarmilor în speța Topoloveni riscă din pacate să nu dea niciun rezultat. Asta pentru ca legislația în vigoare nu ține cont de drepturile fundamentale garantate de Constituția României și de tratatele internaționale privind garantarea drepturilor ale omului la care România este stat semnatar.
Așadar, noi atragem atenția asupra necesității schimbării legii adunărilor publice, dizolvării Jandarmeriei Române în instituții de profil (Poliție, Armată, Gardă Națională), înființarea unei autorități care să promoveze și să apere dreptul la liberă exprimare și să amendeze persoanele care îl încalcă în mod frecvent.
Ceea ce s-a întâmplat la Topoloveni este un abuz grav. Suntem alături de prietenii noștri de la #activAG Pitești, însă este necesar să fim atenți la legile și instituțiile învechite pe care le avem în România și pentru a căror schimbare este nevoie de mobilizare.
Considerăm că dreptul la liberă exprimare, garantat atât de Constiția României cât și de Convenția Eurpeană a Drepturilor Omului, este în momentul de fața grav încălcat în România. De aceea, în această criză constituțională de care fac uz organele de forță, solicităm de urgența Guvernului și Parlamentului României să precizeze ce măsuri vor lua organele executive și legislative pentru a readuce România înapoi pe drumul Constituțional și European.
Atragem atenția societății civile că dictatura a fost tot timpul instaurată prin lege, așa că trebuie să fim atenți la modificările legislative și protestăm ori decâte ori acestea ne reduc drepturile fundamentale.
1*) Articolul 3 din legea 60/1991 spune că: ”Nu trebuie declarate în prealabil adunările publice al căror scop îl constituie manifestările cultural-artistice, sportive, religioase, comemorative, cele ocazionate de vizite oficiale, precum şi cele care se desfăşoară în exteriorul sau în incinta sediilor ori a imobilelor persoanelor juridice de interes public sau privat. În cazul în care organizatorii adunărilor publice nesupuse declarării prealabile deţin indicii sau date că desfăşurarea lor s-ar putea solda cu acte de dezordine ori că ar putea să ducă la manifestări violente, au obligaţia să solicite din timp primarilor, unităţilor de jandarmi competente teritorial şi poliţiei locale sprijin de specialitate.”
2*) Articolul 35 din legea Jandarmeriei (legea 550/2004) spune că: ”Persoanele care săvârșesc fapte contrare legii vor fi imobilizate, îndepărtate cât mai repede de la locul tulburărilor și conduse, după caz, la cea mai apropiată unitate de poliție sau de jandarmi, pentru a se lua, cu privire la acestea, măsurile de sancționare prevăzute de lege”.
3*) Decizia ICCJ nr. 19 din 15.10.2018 spune că: ”În interpretarea şi aplicarea dispoziţiilor art. 3 prima teză din Legea nr. 60/1991 privind organizarea şi desfăşurarea adunărilor publice, republicată, cu referire la dispoziţiile art. 26 alin. (1) lit. a) şi d) din aceeaşi lege, există obligaţia de declarare prealabilă a adunărilor publice, atunci când adunările urmează să se desfăşoare în pieţe ori pe căile publice (drum public, parte carosabilă şi trotuar) sau în alte locuri prevăzute de art. 1 alin. (2) din Legea nr. 60/1991, situate în imediata vecinătate a sediilor ori imobilelor persoanelor juridice de interes public sau privat.”
‹ Drepturile cetățenilor – călcate în picioare de autorități	› E definitiv – Jandarmul care l-a amendat pe Duia se alege cu o plângere penală

References: ICCJ 
 Articolul 30
 ICCJ 
 articolul 35
 ICCJ 
 ICCJ 
 CCR 
 Articolul 3
 Articolul 35
 ICCJ